דוסון קריק

דוסון לירי

דוסון (ג'יימס ואן דר ביק) הוא בנם היחיד של מיץ' וגייל לירי, עד להולדת אחותו הצעירה ממנו ב-18 שנה. שני חבריו הטובים ביותר הם ג'ואי, השכנה ממול שהוא מחשיב כחברת הנפש שלו, ופייסי, ליצן הכיתה. דוסון אוהב מאוד את עולם הקולנוע וזהו עיסוקו העיקרי. במהלך הסדרה הוא אף כותב תסריט על מערכת היחסים שלו עם ג'ואי ופייסי. לאורך הסדרה, בכל עונה דוסון יצר סרט חדש שלרוב שיקף את העונה האחרונה.

ג'ואי פוטר

ג'ואי (קייטי הולמס) היא חברה של דוסון כבר הרבה שנים, דבר פשוט ביחס למרחק הקטן בין בתיהם.
היא גרה עם אחותה, בסי, בנה הצעיר, אלכסנדר ולפעמים גם חברה של בסי, בודי. אמם של השתיים נפטרה מסרטן כשג'ואי הייתה בת 13 ואביהם יושב בכלא בסוף העונה השנייה הוא משתחרר אך שב במהרה לכלא. השם ג'ואי (ג'וזפין) ניתן לה על שם הדמות האהובה על אמה מהספר "נשים קטנות". ג'ואי היא גם הדמות היחידה שהופיעה בכל פרק ופרק בסדרה.

פייסי וויטר

פייסי (ג'ושוע ג'קסון) הוא בנו של מפקד המשטרה, ג'ון וויטר ובן למשפחה מרובת ילדים הכוללת את אחיו השוטר, דאג, ואחיותיו הגדולות גרטשן וקרי. פייסי כושל בתחום הלימודים ומשתמש לרוב בהומור כדי לתקשר עם אנשים. בתור חברו הטוב ביותר של דוסון הוא משתתף בכמה מסרטיו הראשונים.
פייסי הוא רומנטיקן בליבו, אך מרבה לקפוץ מהר מידי כפי שרואים לאורך כל הסדרה, מלבד במקרה של ג'ואי.

ג'ן לינדלי

ג'ן (מישל ויליאמס) מגיעה לגור עם סבתה ב"קייפסייד" מאחר שהורייה מצאו אותה מקיימת יחסי מין במיטתם בגיל 15, והחליטו שבקייפסייד פחות מסוכן עבורה. ג'ן מגלה צד קשוח בתחילה, אך לאחר כמה פרקים מתחילה להיפתח. ג'ן משיגה את תשומת לבו של דוסון, אשר מתאהב בה במבט ראשון, השניים יוצאים תקופה, דבר שמאוד מכעיס את ג'ואי. הסבא שלה נפטר.
בהמשך ג'ן מספרת על חייה בניו יורק כזולים ומספרת רבות על חיי המין הנועזים שהיו לה שם.

ג'ק מקפי

ג'ק (קר סמית) הוא נער ביישן המגיע לעיירה עם אחותו אנדי בעונה השנייה של הסדרה. בין ג'ק וג'ואי נהיה קשר הדוק מההתחלה, דבר שמאוד לא מצא חן בעייני דוסון, ג'ואי מאוד נפגעת כאשר ג'ק מודה בפנייה שהשמועות נכונות לגבי היותו הומו. ג'ק אומנם יוצא מהארון אך עושה זאת מאוד בשקט. בטקס סיום י"ב הוא אף רב עם הדייט שג'ן סידרה לו לגבי חוסר היכולת שלו להיראות עם גבר בפומבי. לבסוף ג'ק מנשק אותו ובכך בעצם יוצא מהארון מול כל בי"ס בצורה גלויה.

אודרי לידל

כבת יחידה לאמה מבוורלי הילס, קיי לידל, אודרי (ביזי פיליפס) היא נערה בת 18 המגיעה מאל. איי. עם היסטוריה רומנטית מעניינת.
באל. איי. היא גרה בשכנות למשפחת אוסבורן המפורסמת. עם אהבתה לחיים ולכיף היא מופיעה לראשונה בעונה החמישית כאשר היא עוברת לגור עם ג'ואי במעונות שבאוניברסיטה. בתחילה השתיים לא מסתדרות כלל, אך במהרה הם מגלות אחת את השנייה ואודרי הופכת להיות חלק בלתי נפרד מהחבורה.

גייל לירי

גייל (מרי מרגרט היומס) היא אשתו של מיץ', השניים התאהבו באוניברסיטה ונישאו לאחר שהיו זוג כארבע שנים. השניים ניסו להביא ילדים לעולם במשך תקופה ממושכת ורגע לפני שהרימו ידיים גייל גילתה כי היא בהריון עם בנם הראשון, דוסון.
בעונה הראשונה גייל עובדת כשדרנית חדשות בתחנה המקומית.

מיץ' לירי

מיץ' (ג'ון וסלי שיפ) הוא אבא של דוסון ובעלה של גייל לירי, איתה התחתן לאחר האוניברסיטה.
בתו נולדה לו כאשר גייל ילדה את לילי בשנת 2001. לילי נולדה רק חצי שנה לפני מותו של מיץ' עצמו בתאונת דרכים.

אוולין ריאן

אוולין (מרי בת' פיל) היא סבתה של ג'ן לינדלי ומוכרת יותר בשם "גראמס" (סבתא). אוולין וג'ן לא מסתדרות בעונה הראשונה כיוון וג'ן לא באמת רצתה להגיע לקייפסייד. אוולין מנסה לחנך את ג'ן בדרכי הדת ומתקשה מאוד במעשה. בעונה ראשונה נפטר בעלה של אוולין, סבה של ג'ן. כאישה נוצרייה דתייה היא מתחזקת באמונתה.

בסי פוטר

בגיל 25 בסי (נינה רפטה) הולידה את בנה הראשון בעזרתה של אוולין ריאן. אביו של התינוק, אלכסנדר, הוא חברה האפרו אמריקאי, בודי. אלכסנדר הוא האחיין היחיד של ג'ואי פוטר. בסי המשיכה את אמה והחזיקה את הדיינר של המשפחה. ג'ואי ובסי נאבקות כדי להחזיק את הדיינר.

דאג וויטר

דאג (דילן ניל), אחיו הבכור של פייסי, הולך אחרי אביו ונהיה גם הוא שוטר. דאג, כמו אביו, שופט את פייסי על כל צעד שהוא עושה ולא מפספס הזדמנות להבהיר לפייסי כמה הוא לא יוצלח ואיזה כישלון הוא למשפחה. לאורך כל הסדרה דאג לא מתמודד עם נטיותיו המיניות בעוד שפייסי מנצל כל הזדמנות לספר לו ולכל אחד שישמע שאחיו הומוסקסואל.